BULETINUL SOCIETĂŢII ROMÂNE DE ŞTIINŢE 297 



pot avea altă origine decât în metabolismul ţesuturilor. Ele s'au 

 acumulat acolo fiindcă le-am împiedecat să difuzeze prin mem- 

 brane. 



Acest exces poate dispărea lesne dacă readucem animalele în 

 apă dulce. Experienţa mi-a arătat că anodonte ce stătuse peste 

 20 zile în aer umed şi-au recăpătat tensiunea osmotică iniţială în 

 mai puţin de două zile după readucerea lor în apă. 



Cred că experienţele din acest capitol complectează pe cele din 

 capitolele anterioare, ca să ne demonstreze că membranele externe 

 ale Anodontei nu sunt impermeabile şi că menţinerea tensiunei 

 osmotice din sângele acestui animal, la o valoare superioară celei 

 din mediul înconjurător, nu e datorită acestei impermeabilităţi. Din 

 contră, membranele învoiesc relativ lesne difuziunea în afară a cris- 

 taloidelor sanguine ; şi dacă totuşi tensiunea osmotică a sângelui 

 se menţine ridicată, aceasta se datoreşte cristaloidelor rezultate în 

 mod continuu din schimburile nutritive ale ţesuturilor. 



VIII.— Influenţa apei sărate asupra concentraţiunii 

 sângelui de anodontă 



Permeabilitatea membranelor externe ale Anodontei pentru cris- 

 taloide sar mai putea demonstra până la un oarecare punct şi în 

 cazul când, făcând să trăiască animalul într'o soluţiune salină mai 

 concentrată ca apa dulce, am consta că sângele său s'a înavuţit în 

 cristaloide. 



Am făcut câteva experienţe în acest sens, obligând anodontele 

 să trăiască în apă, care era sărată în mod progresiv. 



Pentru aceasta, am preparat mai întâi o soluţiune salină care se 

 apropie, în privinţa compoziţiunii sale chimice, de apa mărei negre. 

 Intr'un litru de apă distilată se pun următoarele substanţe : NaCl 

 14 gr.; KC1 0,2 gr.; Mg Cl 2 1,3 gr.; S0 4 Mg 1,5 gr.; S0 4 Ca 1 gr.; 

 C0 3 Ca 0,4 gr.; C0 3 Mg 0,2 gr. După ce substanţele solubile s'au 

 dizolvat, se agită energic şi se face să treacă prin acest amestec 

 un curent de bioxid de carbon timp de 3 — 4 ore. Apoi se filtrează. 



Astfel preparată, această soluţie serveşte la sărarea în mod 

 progresiv a apei dulci în care stau Anodontele. 



La sfârşitul experienţei, când scoteam animalele pentru exame- 



